钦定古今图书集成/方舆汇编/职方典/第1500卷 > 鹤庆府祠庙考 通志
## 钦定古今图书集成/方舆汇编/职方典/第1500卷 > 鹤庆府祠庙考 通志

本府

风云雷雨山川坛　在府治南一里。

社稷坛　在府城北二里。

郡厉坛　在府城北二里。

城隍庙　在府治西

文昌祠　在府治南

武安王庙　在府治北

颍川侯庙　在府城南六十里。明洪武十六年，侯征佛光寨，驻兵于此，民立庙，春秋祀之。水洞祠　在府南象眠山下。昔神僧赞陀啒哆有利导之功，至今以四月八日祭之。

西龙潭祠　：在府城西。其下又有龙宝、黑龙、白龙、吸钟诸潭。祠以七月九日祭。

东山庙　在府治东十里。

西山庙　在府治西十里。

东岳庙　“在府南一百二十里” 五山场。

西岳庙　在白岩山北

关索庙　在府西南半里。

白马庙　在府西南二里。

马神庙　在府城东南

晏公庙　在府南一百三十里。

旗纛庙　在府北四里教场演武厅后。明时设有鹤庆卫守御千户，于霜降祀之。

孝惠庙　有二，一在府东南姜营，一在府北青元洞下。

白龙庙　在府西北五里。

白姐庙　在府城外西北隅。

白石庙　在府南一百二十里北衙厂。世传孔明南征，过鱼塘村，知山有银矿，令人采凿。曾有老人教以煎炼之法，叩其名，应曰：“但呼我为白石老人。” 言讫不见。乡人祠祀之，有碑记。明隆庆间显灵，其厂大兴。

后稷庙　在府南八里赵屯街。

剑川州“风云雷雨山川坛　” 在治西一里。

社稷坛　在治西北一里。

厉坛　在治东二里

城隍庙　旧在治南，临大街，规制湫隘。知州彭铭捐俸改建于东门内，廊庑弘敞，比前壮观。旧宇改为“三教堂。”

城隍古庙　在州南一里。元世祖出石门关，至剑川屯兵，庙左显有灵异，封为“城隍之神。” 沧浪神庙　在州北二里。

灵帝庙　在州南四里金华山，唐蒙氏建。崔君庙　在州南三里，祀唐长子令崔子玉。元时显应于此，岁四月八日祭之。

白土神庙　在州南十七里。

白龙王庙　在州西一里。明正统中建。

武侯庙　在州治北

关圣庙　，有二：一在下北门，协镇林大忠重修。一在上北门，即旧伽蓝祠。

龙王古庙　旧祠在螳螂场。因治西岩场水患，州民移镇于崇仁寺左，水患遂息。凡祈晴祷雨，无不灵应。岁时社祭于此。协镇林大忠重修“老君庙　” ，西山各村皆建。

雪班山神庙　在求仁甸。

土地祠　在州治内

昭忠祠　：在西门内。明时为段恭节敕建，春秋戊日，州牧亲祀。

义榖祠　：在汉登，为段希颜有功德于民，乡人祀之。

魁星阁　在西关外。吏目陈忠茂建。